Wara li zvijat mill-pjan ta’ ristrutturar l-Airmalta qed timmira li sal-2016 terga lura ghat-triq tal-vijabilta. Ic-chairperson tal-Airmalta fil-programm Dissett qalet li ghaddej ezercizzju iehor fil-kumpanija biex ikomplu jonqsu l-ispejjeż. Iċ-Chairperson tal-Airmalta Maria Micallef qalet li l-pjan ta’ ristrutturar fl-Airmalta ilu sentejn u nofs li zvija mill-miri tieghu. Hija qalet li f’Marzu tal-2013, l-Air Malta tilfet €30 miljun meta suppost tilfet €15-il miljun. Żiedet tgħid li f’Marzu 2014, l-Air Malta għamlet telf ta’ €16-il miljun meta suppost ma kellhiex tagħmel telf u sostniet li l-pjan ta’ ristrutturar kien on target għal sena waħda biss. Intervistata fil-programm Dissett, f’nofs is-sena finanzarja tal-Airmalta s-Sinjura Micallef stqarret li din se tkun sena oħra diffiċli għax il-kumpanija tilfet mal-miljun ewro fix-xahar minħabba l-gheluq tar-rotta tal-Libja. Iċ-chairman qalet li mill-programm ta’ ristrutturar żvija minħabba li d-dħul tal-Airmalta laħaq biss 69 fil-mija tal-mira, waqt li l-ispejjeż ma naqsux kif ippjanat minkejja li l-kumpanija naqqset il-ħaddiema b’475. Is-Sinjura Micallef qalet li l-Airmalta anke tilfet il-flus fuq il-kiri ta’ żewġ ajruplani tagħha lil linji tal-ajru oħra. Il-mira issa hi li l-Airmalta tibda tagħmel profitt mill-2016 ‘il quddiem… sentejn tard minn kif ippjanat fil-pjan ta’ ristrtturar maqbul mal-Kummissjoni Ewropea. Hija qalet li l-Airmalta għaddejja b’eżerċizzju ieħor ta’ trażżin tal-infieq u ġew identifikati sorsi minn fejn il-kumpanija tista’ tiffranka l-flus. L-Airmalta għaddejja wkoll b’eżerċizzju b’għajnuna ta’ esperti biex iġġedded l-flotta taghha biex tkuin tista tnaqqas in-nefqa riurretni bi 15-il miljun ewro. Id-deċiżjoni ma tistax tittieħed qabel ma jsir eżerċizzju ieħor importanti. Iffaċċjata b’mistoqsija dwar in-nuqqas ta’ esperjenza fl-avjazzjoni fost dawk li qed jokkupaw l-ogħla karigi fl-istruttura tal-Airmalta, Maria Micallef qalet li l-kumpanija  qed tfittex li tingaġġa zewġ barranin b’ħiliet speċjalizzati biex ikunu jistgħu jgħinu fit-teħid ta’ deċizjonijiet strateġiċi. Iċ-Chairperson tal-Airmalta esprimiet il-ħsieb tagħha li fis-snin li ġejjin, l-Airmalta għandha tiffoka fuq il-ġarr tal-passiġġieri iżda ma teskludix li hemm lok għall-involviment tal-kumpanija f’tip ta’ negozju ieħor sakemm dan ikun sostenibbli u ma jkunx mazzra għall-bqija tal-operat tal-kumpanija.